Diari Oficial de la Generalitat Valenciana


Sumari del DOGV 9082, del 12-05-2021 (2021/4640)

Informació pública de la convocatòria de l'assemblea general ordinària.
-----------------------------------------------------------------------

### Dades del document

Número de DOGV
:   9082

Data del DOGV
:   12-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/4640


Organisme emissor
:   Caixa Rural San José de L'Alcora, SCOOP Crèd. V.

Tipus de document
:   Anunci

Informació pública de la convocatòria de l'assemblea general ordinària. [2021/4640]  
En compliment de l'acord adoptat pel Consell rector de la Caixa Rural San José de l'Alcora S. Coop. de Crèdit V. i de conformitat amb el que legalment i estatutàriament s'hi estableix, es convoca tots els socis d'aquesta entitat per a celebrar assemblea general ordinària, a l'auditori de la caixa rural, situat a l'Alcora, carrer Barranco Viver, número 1, divendres que ve, dia 28 de maig de 2021, a les 18.15 hores en primera convocatòria i a les 18.45 hores en segona, a fi de tractar els diferents punts del següent:  
  
Ordre del dia  
1. Examen de la gestió social. Aprovació, si fa el cas, de l'Informe de gestió i dels comptes anuals corresponents a l'exercici econòmic de 2020.  
2. Acords sobre la distribució de resultats.  
3. Aprovació, si fa el seu, de la liquidació del pressupost d'ingressos i despeses del Fons de Formació i Promoció de l'exercici anterior i pla d'inversions i despeses d'aquest fons per a l'exercici en curs, autorització perquè el Consell rector aplique, provisional i proporcionalment, el Pla d'inversions per a 2022 en els mesos que transcórreguen del citat any fins que s'aprove per l'assemblea general l'habilitat per a 2022.  
  
4. Autorització per a l'adquisició d'aportacions a capital pròpies, tenint en compte les restriccions i limitacions que preveu la normativa legal per a les accions de la banca privada, en particular la Llei de societats de capital, a l'efecte de cobrir eventuals desemborsaments de capital per davall del mínim estatutari.  
5. Informe sobre la política de remuneracions del Consell rector i la seua aprovació, si pertoca.  
6. Examen i aprovació, si fa el cas, de la proposta de modificació dels estatuts socials en els seus articles 23, 40, 43 i 47 així com la introducció d'una disposició transitòria, concordes amb el Reial decret 84/1993 de 22 de gener, Decret 83/2005, de 22 d'abril, del Consell de la Generalitat i text refós de la Llei de cooperatives de la Comunitat Valenciana aprovat pel Decret legislatiu 2/2015, de 15 de maig.   
  
7. Habilitació al Consell rector per a elevar a instrument públic els acords de l'assemblea general que exigisquen tal formalitat o hagen d'inscriure's en els registres públics, i autorització expressa a aquest Consell perquè, per si mateix, puga completar, adequar, esmenar la modificació estatutària aprovada, en la mesura precisa per a poder complir les indicacions o esmenar les objeccions que poguera formular a aquest text, de manera verbal o escrita, l'organisme autoritzador de la modificació estatutària o dels registres competents en ordre a aconseguir la seua autorització, qualificació i inscripció definitiva.  
8. Suggeriments i preguntes al Consell rector en relació amb els punts tractats en l'ordre del dia.  
9. Decisió sobre l'aprovació de l'acta. Designació de socis a aquest efecte.  
  
L'Alcora, 26 d'abril de 2020.- El president: José Luis Esteban López.  
  
  
Nota: conforme amb el que es disposa en els articles 34 de la Llei de cooperatives de la Comunitat Valenciana i en l'article 18 del Reial decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'assemblea, es troben a la disposició dels socis en el domicili social de l'entitat, on podran ser examinats, de 9 a 12 hores, durant tots els dies hàbils següents al de l'anunci de la present convocatòria i fins al dia de celebració de l'assemblea, tenint els socis així mateix dret a rebre gratuïtament, prèvia sol·licitud per escrit, còpia dels indicats documents.